alexandrainst/scandi-wiki huggingface dataset:
Høgskolen i Harstad

Høgskolen i Harstad (HiH) var en statlig høgskole som eksisterte fra 1986 til 2015. HiH ble etablert 1. august 1986 som en av 24 statlige høgskoler i Norge og var et resultat av at en eksisterende statlig høgskole i Harstad ble reorganisert som en del av Høgskolereformen i 1994.

Høgskolen tilbød fag- og profesjonsstudier innen pedagogikk, sykepleie, vernepleie, økonomi- og samfunnsfag, handel og service, reiseliv, beredskap, og økonomi. Disse kunne tas i varierende lengder fra halvårsenheter til bachelorgrader, samt mastergrad. Dessuten tilbys en rekke kurs-, etter- og videreutdanninger.

Høgskolens to institutter var:
 Institutt for Økonomi- og samfunnsfag
 Institutt for Helse- og sosialfag

Høgskolen tilbød internasjonalisering av studier, både muligheter for å ta deler av sin ordinære utdanning i utlandet, eller ved å fortsette å utdanne seg i utlandet etter endte studier.

Fra 1. januar 2016 ble skolen en del av Universitetet i Tromsø – Norges arktiske universitet.

Se også
 Studentsamskipnaden i Harstad

Referanser

Eksterne lenker
 Høgskolen i Harstad
 Høgskolen i Harstad: facebook
 Høgskolen i Harstad: Historie
 WikiMapia: Høgskolen i Harstad

Tidligere høgskoler i Norge
Utdanningsinstitusjoner nedlagt i 2015
Ken Wasenius-Nilsen

Ken Wasenius-Nilsen (født 29. januar 1981) er en norsk radioprogramleder som i 2020 høres i flere programmer på NRK P13. 

Han var i 2018-2019 programleder i Radio 1, hvor han ledet morgenprogrammet sammen med Niklas Baarli og Samantha Skogrand. (referanse: https://www.medier24.no/artikler/siste-bauer-legger-ned-frokostradioen-pa-radio-1-baarli-og-wasenius-nilsen-forlater-kanalen/463794)

Han arbeidet i flere år i NRK P3, og kunne først høres i humorprogrammet Ken eller Torkil sammen med Torkil Risan. Da programmet gikk av lufta en liten periode, ble han reporter og programleder i aktualitetsmagasinet Osenbanden sammen med blant annet Are Sende Osen. Etter at Ken eller Torkil gikk av lufta i desember 2008, ble han programleder i radioprogrammet Banden. Han har også ledet programmer på NRK P13 og NRK P2.

Fra 1. juli til 9. august 2013 og fra 7. juli 8. august 2014 ledet han radioprogrammet Morratoget på NRK P3 sammen med Torkil Risan og Yngve Hustad Reite.

Ken Nilsen har også vært med på å skrive boken 33 utrolige nordmenn.

Radio-programmer 
2008: Banden på NRK P3
 P3aksjonen 2011 programleder sammen med Ronny Brede Aase og Aishath Afeef
 2012-2016: Lørdagsrådet på NRK P3 som rådgiver i flere sendinger
 2012-2014: Miksteip på NRK P3 med Ida Fladen og Torkil Risan
 2014: Morratoget på NRK P3 sammen med Torkil Risan og Yngve Husta Reite
 2013: Morratoget på NRK P3 sammen med Torkil Risan
2018: Morgen på Radio 1 sammen med Niklas Baarli og Samantha Skogrand

Referanser 

NRK-journalister
Norske radiojournalister
Torkil Risan

Torkil Risan (født 8. juli 1980)  er en norsk tv- og radioprogramleder på NRK. Han ble først kjent gjennom det populære humorprogrammet Ken eller Torkil og aktualitetsmagasinet Osenbanden.

Fra januar 2009 var han fast programleder og sidekick i P3morgen. Han har i to sesonger ledet programmet Et enklere NRK på NRK P3. Risans figur «Kompisen til Lars» ble etter dette et kultfenomen.

I 2010 begynte han i NRK Super som programleder for Superkviss, og fra 2011 ledet han det direktesendte fredagsprogrammet Fin fredag. Siden 2014 har Risan jobbet som produsent, programleder og reporter i radioprogrammet Salongen på NRK P2. Han ledet Salongens podkast om TV-serier.<ref>Tvseriepodkasten. nrk.no'''</ref>

Han spilte i kortfilmen Cop DJ sammen med blant annet Trond Espen Seim. Risan spilte birollen «Trygve» i barnetv-serien 3 venner.

Personlig
Risan er gift med Filmplanetens programleder Siril Heyerdahl.

 Referanser 

 Eksterne lenker 
 
  Stadig flere vil ha kompisen til Lars fra Adresseavisen''
  Utvalg av Kompisen til Lars sine sanger fra NRK P3

NRK-journalister
Robert-Jan Derksen

Robert-Jan Derksen (født 3. januar 1974) er en nederlandsk profesjonell golfspiller på Europatouren.

Derksen er født i Nijmegen og begynte å spille golf 14 år gammel da det ble anlagt en ny golfbane i nabolaget. Han vant det nederlandske amatørmesterskapet fire år på rad fra 1993–1996 og ble profesjonell i 1996. Han ble medlem av Europatouren for første gang i 1998-sesongen, men har ikke alltid vært i stand til å beholde spilleretten, og har derfor vært nødt til å spille noen sesonger på Challenge-touren. Han har imidlertid to turneringsseire på Europatouren: 
 Dubai Desert Classic i 2003, da han den siste dagen tok igjen forspranget på tre slag som Ernie Els fra Sør-Afrika (verdens nest beste golfspiller) hadde. Premiesummen var på 280.000 euro.
 Madeira Island Open i 2005.

Han deltok også i Volvo Masters i Spania, bonusturneringen der de 60 beste fra den europeiske sesongen deltar. Han ble her nummer 38, og på årsrankingen ble han nummer 56 (total premiesum 427.871 euro).

Meritter

Seire på Europatouren 
 2005: Madeira Island Open
 2003: Dubai Desert Classic

Eksterne lenker 
 
 
 Profil på EuropeanTour.com

Nederlandske golfspillere
Personer fra Nijmegen
Høgskolen i Lillehammer

Høgskolen i Lillehammer (HiL) var en norsk regional høgskole. Den ble etablert 1. august 1994 som en av 24 statlige høgskoler i Norge og oppstod fra den tidligere Oppland distriktshøgskole i forbindelse med høgskolereformen i 1994. 

Skolen lå på Storhove, ca. fire kilometer nord for Lillehammer sentrum. Det var flest studenter fra Hedmark fylke, fulgt av Akershus og Buskerud. Rektor fra 1. august 2015 var professor Kathrine Skretting.

I september 2016 vedtok HiL og Høgskolen i Hedmark å slå seg sammen til Høgskolen i Innlandet; sammenslåingen ble iverksatt 1. januar 2017.

Studietilbud 
HIL tilbød års-, bachelor-, master- og doktorgradsstudier og ulike etter- og videreutdanningskurs innenfor film- og fjernsynsfag, psykologi, helse- og sosialfag, idrett, juss, ledelse og økonomi, opplevelse, reiseliv og kultur, samfunnsvitenskap og humaniora. 

Høgskolen tilbød internasjonalisering av studier gjennom å ta deler av sin ordinære utdanning i utlandet eller ved å fortsette å utdanne seg i utlandet etter endte studier.

Den norske filmskolen ble opprettet som egen avdeling ved HiL i 1997. Den har syv linjer (manus, regi, produksjon, foto, lyd, klipp og produksjonsdesign) og annethvert år tas det opp inntil seks studenter på hver linje. Skolen ble kåret til Europas beste filmskole i 2002.

Se også
 Studentsamskipnaden i Oppland

Referanser

Eksterne lenker 
 Høgskolen i Lillehammer
 Prosjekt - Innlandsuniversitet
 Fjernsyn i digitale omgivelser

 
Utdanning i Lillehammer
Opplands utdanningshistorie
Utdanningsinstitusjoner etablert i 1994
1994 i Norge
Utdanningsinstitusjoner nedlagt i 2016
Høgskolen i Innlandet
Ingefær

Ingefær (Zingiber officinale) er en gammel plante som har vært dyrket i mange tusen år i India og Kina. Arten tilhører ingefærfamilien. Den blir brukt som krydder i mange, muligens de fleste matlagningstradisjoner i verden. Det er rotstokken som blir brukt.

Bruk i matlagning 

Unge ingefærrøtter er saftige og har en svært mild smak, noe som gjør at de ofte blir syltet i eddik – eller sherry som delikatesse – eller blir brukt i tilberedningen av annen mat. Eldre ingefærrøtter er mye tørrere, og har seige fibre. Saften fra eldre ingefærrøtter har en meget sterk smak, og brukes mye i kinesisk matlagning til å gjemme andre sterke smaker, f.eks. lammekjøtt og fisk.

Ingefær blir også brukt til godteri, brukt som smaksstoff i småkaker, og er det primære smaksstoff i ingefærøl, en søt leskedrikk.

I vestlig matlagning blir ingefær nesten utelukkende brukt til søtsaker, slik som ingefærøl, småkaker, godteri, og kaker.

Tørket ingefærpulver har en meget skarp smak, som ikke minner mye om frisk ingefær. Av denne grunn kan man ikke bruke en av de to formene for ingefær som erstatning for den andre.

Økonomi og utbredelse 

Ingefær blir dyrket i det meste av den tropiske del av verden. De dyreste variantene, og også dem av høyeste kvalitet kommer vanligvis fra Australia, Sør-India og Jamaica, selv om mest ingefær blir dyrket i Kina. Dens opprinnelse kjennes ikke.

Medisinsk bruk 
Medisinsk bruk av ingefær anbefales ikke for følgende grupper: gravide, ammende, personer med blødningsforstyrrelser, hjertesykdom, samt personer med kjent allergi for ingefær eller andre planter i ingefærfamilien. Diabetikere og personer som bruker medisiner, urter eller kosttilskudd bør drøfte bruk av ingefær med lege. 

Ingefærroten inneholder mange antioksidanter, og pulverisert tørket ingefær brukes i tabletter. Drikken ingefærøl har også alltid vært anbefalt mot kvalme i de land hvor det har blitt brygget.

Litteratur 
 Branney, T. M. E. ; Hardy Gingers, 2005, ISBN 0-88192-677-9
 NIFAB – Nasjonalt informasjonssenter for alternativ behandling (UiT)

Eksterne lenker 
 
 NIFAB – Nasjonalt informasjonssenter for alternativ behandling (UiT)

Ingefærfamilien
Krydder
Medisinplanter
Tradisjonell kinesisk medisin
Jeev Milkha Singh

Jeev Milkha Singh (født 15. desember 1971 i Chandigarh) er en profesjonell golfspiller som var den første inderen til å spille på Europatouren. Han er sønn av den berømte friidrettsutøveren Milkha Singh.

Jeev Singh tilbrakte mye tid i USA på begynnelsen av 1990-tallet og vant flere amatørturneringer. Hans første seier som profesjonell kom i Southern Oklahoma State Open i 1993, en mindre lokal turnering. Han spilte imidlertid mest på Asiatouren, der han vant jevnlig i 1990-årene. I 1997 ble han nummer syv på kvalifiseringsskolen til Europatouren, og han fikk dermed spillerett for neste sesong. Etter en forholdsvis svak førstesesong – 104 på Order of Merit – klatret han til 50.-plass i 1999 med en tredje- og annenplass i sesongens to første turneringer i Syd-Afrika.

Singh representerte India i Alfred Dunhill Cup i 1996 da laget overraskende slo Skottland.

I april 2006 gikk Singh seirende ut av Volvo China Open, og ble dermed den andre inder til å vinne på Europatouren, etter Arjun Atwal.

Han ble hedret med den indiske utmerkelsen Padma Shri for sin sportslige innsats.

Referanser

Eksterne lenker 
 
 
 Profil hos Asiatouren

Indiske golfspillere
Personer fra Chandigarh
Fødsler i 1971
Mortensnes

Mortensnes er også navnet på en bydel i Tromsø.

Mortensnes (nordsamisk: Ceavccageađge) er ei bygd i Nesseby kommune  i Finnmark. Bygda ligger på nordsiden av Varangerfjorden, rundt 20 km øst for administrasjonssenteret Varangerbotn. Europavei 75 går gjennom bygda. 

Mortensnes er spesielt kjent på grunn av arkeologiske utgravninger av Mortensnes kulturminneområde, som har vist at det har vært bosetning på stedet gjennom 10 000 år. En av de første som foretok arkeologiske utgravninger i Finnmark, Andreas Nordvi, var handelsmann på Mortensnes.

Se også
 Mortensnes kulturminneområde

Eksterne lenker
 Nettutstilling om Ceavccageađge/ Mortensnes kulturminneområde
 Varanger Samiske Museum
 Kultur i Unjárga-Nesseby på kart fra Kulturnett.no
 Vadsø museum: «Vadsø og Varangers eldste bosetning»

Kulturminner i Nesseby
Fläming

Fläming er et høydedrag i forbundsstatene Brandenburg og Sachsen-Anhalt i Tyskland, ca. 75 km sørvest for Berlin. De slakt bølgende bakkene i Fläming som hever seg opp over Elbens brede elveslette mot vest og sør er en endemorene som ble danna i Saale-istida av en urstrømdal som gikk nord for Fläming. Det høyeste punktet er Hagelberg på 200 m, som også er høyeste punkt på hele det nordtyske slettelandet.

Etymologi 
Navnet har trolig sammenheng med landskapet Flandern i Belgia. På 1100-tallet slo flamske nybyggere seg ned i området; disse kalte seg «Vlämlinge». I Fläming finnes flere stedsnavn som kan ha sine paralleller i Flandern: Niemegk – Nijmegen, Brück – Brugge og Euper – Ypern. Som navn på området kom Fläming ikke i bruk før på 1800-tallet – tidligere ble det kalt Sächsischer Grenzwall.

Byer 
Fläming er stadig et jordbruksområde, med bare mindre byer som Ziesar, Belzig, Niemegk, Treuenbrietzen, Jüterbog, Baruth/Mark, Dahme/Mark, Wittenberg, Loburg, Möckern og Zerbst.

Eksterne lenker 
 http://www.reiseregion-flaeming.de
 Naturpark Hoher Fläming

Brandenburgs geografi
Dagny Hald

Dagny Hald (født Dagny Revold 17. april 1936 i Bærum, død 6. september 2001) var en norsk keramiker og grafiker.

Dagny Hald var utdannet ved Accademia delle Belle Arti i Roma og Statens Håndverks- og Kunstindustriskole i Oslo. Hun var også hospitant ved Statens kunstakademi og Atelier Hayter i Paris. Hun arbeidet i en årrekke i et atelier hun delte med sin mann, billedkunstneren og forfatteren Finn Hald, i deres hjem i Son i Akershus. Fra 1965 hadde hun en rekke separatutstillinger i skandinaviske gallerier, og verker ble innkjøpt av blant annet Nasjonalgalleriet, Riksgalleriet og Victoria and Albert Museum. 

Dagny og Finn Hald giftet seg 1956. Hennes far var maleren Axel Revold og moren var Irmelin Nansen, dattera til Fridtjof Nansen og Eva Nansen; se slekten Heiberg.

Priser 
 1959: Mention Honorable Syracusa USA 
 1962: Sølvmedalje i Praha
 1966: Statens 3-årige arbeidsstipend (delt med Finn Hald) 
 1981. Jacobprisen
 1985: Kultur- og vitenskapsdepartementets billedbokpris
 Norsk Illustrasjonsfonds reisestipend

Referanser

Eksterne lenker 
 Reportasje fra minneutstilling 2002
 Digital kopi av Roar Høylands, Dagny og Finn Halds bok Oppsving (Orfeus, 1996)
 

Norske grafikere
Norske keramikere
Personer fra Bærum kommune
Vinnere av kulturdepartementets barnebokpriser
Høgskolen i Tromsø

Høgskolen i Tromsø (HiTø) var en høgskole i Tromsø som ble etablert 1. august 1994 og slått sammen med Universitetet i Tromsø 1. januar 2009. 

HiTø hadde omkring 3 000 studenter og 300 tilsatte (2006-tall). Høgskolen var en av 24 statlige høgskoler i Norge og var et resultat av at fire statlige høgskoler i Tromsø ble slått sammen som en del av Høgskolereformen i 1994. De fire høgskolene som fusjonerte var Tromsø helsefaghøgskole, Tromsø maritime høgskole, Nord-norsk Musikkonservatorium og Tromsø lærerhøgskole.

Høgskolen tilbød fag- og profesjonsstudier innen kunstfagene musikk, dans og drama, ulike helsefag, ingeniør- og økonomifag og lærerutdanning. Disse kunne tas i varierende lengder fra halvårsenheter til bachelorgrader, mastergrader og enkelte doktorgradstudier, samt en rekke kurs-, etter- og videreutdanninger.

Høgskolens fire fakulteter var:
Avdeling for helsefag
Avdeling for ingeniør- og økonomifag
Avdeling for kunstfag
Avdeling for lærerutdanning

Høgskolen tilbød internasjonalisering av studier, både muligheter for å ta deler av sin ordinære utdanning i utlandet, eller ved å fortsette å utdanne seg i utlandet etter endte studier.

Eksterne lenker
 uit.no: Fusjonen

Tidligere høgskoler i Norge
Utdanning i Tromsø
Tidligere utdanningsinstitusjoner i Troms og Finnmark
Utdanningsinstitusjoner etablert i 1994
Utdanningsinstitusjoner nedlagt i 2009
Silver (band)

Silver er et norsk glam-punkrockeband. Bandet ble dannet på Moi i 1996, og debuterte i 2000 med Billboard Blackout EP. De var et av vinnerbandene under Zoom 2000 og ble sendt på den påfølgende Zoom-turneen i Norge, England og Skottland våren 2001.  I 2001 slapp de Riot 1-2-3 EP på Virgin. Neste utgivelse ble albumet White Diary, etterfulgt av singlene «Angels Calling», «The Sin Fix Journal» og «Funeral Class One». «Angels Calling» ble en hit og ble stadig spilt på radio og TV, likevel har låten aldri helt blitt godtatt av «hardcore» Silver-fans. Etter White Diary sluttet Emil Nikolaisen som trommeslager, og ble erstattet av Kim Akerholdt, som senere forlot bandet og ble erstattet av Jonas Thire fra Amulet.

8. mai 2006 kom oppfølgeralbumet World Against World.  Videoen til singelen «The Personal Decay» ble stadig spilt på radio og Svisj.

I løpet av perioden 2001-2006 spilte Silver rundt 220 konserter i inn- og utland (Tyskland, England, Japan, Italia, Østerrike, Finland, USA, Sverige, Danmark, Nederland, Slovenia, Skottland). Blant disse utenlandsopptredenene var en spillejobb på Roskilde i 2004 og opptreden på italiensk TV. I Norge har bandet blant annet spilt konserter i Harstad, Kristiansand, Rockefeller i Oslo og på Meieriet i Sogndal. Bandet vant årets Alarmpris under Alarmprisen 2004


Diskografi

Album
 White Diary (2004)
 World Against World (2006)
 Wolf Chasing Wolf (2008)

EP-er
 Billboard Blackout (2000)
 Riot 1-2-3 (2001)

Singler
 «Intimate Cussing» (2004)
 «Angels Calling» (2004)
 «The Sin Fix Journal» (2004)
 «Funeral Class One» (2004)
 «Pick Up Your Life» (2008)
 «March Brown» (2014)

Eksterne lenker 
 Bandets offisielle nettsted
 Bandets Myspace side

Norske punkband
Vinnere av Alarmprisen
Band etablert i 1996 i Norge
St. Paul skole

St. Paul skole er en katolsk grunnskole i Bergen, grunnlagt i 1873 og eid av Oslo Katolske Bispedømme. Skolen har ca. 340 elever på første til tiende klassetrinn, med 7 klasser på barnetrinnet og 6 klasser på ungdomstrinnet.

Høsten 2012 opprettet skolen også en katolsk videregående avdeling: St. Paul gymnas.

Referanser

Eksterne lenker
 Skolens statutter
 Grunnkolens hjemmeside

Barne- og ungdomsskoler i Bergen
Skoler tilknyttet Den katolske kirke i Norge
Utdanningsinstitusjoner etablert i 1873
Bergenhus
1873 i Norge
St. Sunniva skole

St. Sunniva skole er en katolsk grunnskole i Oslo, grunnlagt av St. Josephssøstrene i 1865. Skolen har ca. 550 elever fra første til tiende klassetrinn og rundt 120 ansatte. 

Skolen har siden 2005 vært en selvstendig kirkelig stiftelse, og Oslo Katolske Bispedømme eier bygningene. Elevene har religiøs bakgrunn fra en rekke trossamfunn og ca. 60 % har minoritetsspråklig bakgrunn. Skolen har sitt navn fra St. Sunniva av Selja

Rektorer
 Kjersti Rehn Johansen
 Helene Hatle

Referanser

Eksterne lenker
 

 

Barneskoler i Oslo
Ungdomsskoler i Oslo
Oslo katolske bispedømme
Skoler i bydel St. Hanshaugen
Gamle Aker
Skoler tilknyttet Den katolske kirke i Norge
Utdanningsinstitusjoner etablert i 1865
1865 i Norge
St. Franciskus skole

St. Franciskus skole er en privat katolsk grunnskole i Arendal, grunnlagt i 1913.

St. Franciskus skole er en av fire katolske skoler i landet. Den har beliggenhet på toppen av Tyholmen, midt i sentrum av Arendal, med utsikt utover Galtesund. Skolen har 247 elever på første til tiende klassetrinn i år 2017. Ungdomsskolen var tidligere St. Franciskus hospital, drevet av St. Franciskus Xaveriussøstrene. Like ved siden av barne- og ungdomsskolen, som er i separate bygg, ligger St. Franciskus Xaverius kirke, og den katolske sogneprestgården som tilhører menigheten.

I tilknytning til skolen drives også skolefritidsordningen St.Franciskus SFO. St. Franciskus Xaverius menighet  eier i tillegg  St. Franciskus barnehage, som har lokaler i etasjen under St.Franciskus SFO. St. Franciskus barnehage er arvtager til St. Franciskus førskole som ble drevet mellom 1962 og våren 1997. Høsten 1997 ble førskolen startet opp som St. Franciskus barnehage som en direkte konsekvens av reform 97. I motsetning til barnehagen, som eies av S. Franciksus Xaverius menighet, er det Oslo katolske bispedømme som eier St. Franciskus skole og SFO.
Reidun Pihlmann sluttet i stillingen som Rektor i 2010, og ble erstattet med tidligere avdelingsleder for ungdomsskolen, Geir Nyborg. Nyborg avsluttet sin stilling som rektor i juli 2021. Fra 1.august 2021 har Lars Pedersen vært skolens rektor.

Eksterne lenker 
 

Barneskoler i Agder
Skoler tilknyttet Den katolske kirke i Norge
Skoler i Arendal
Utdanningsinstitusjoner etablert i 1913
St. Eystein skole

St. Eystein skole er en katolsk barneskole og ungdomsskole i Bodø. Skolen ble grunnlagt i august 2004. Ved oppstarten hadde skolen fem klassetrinn, skoleåret 2006/2007 hadde skolen syv klassetrinn og høsten 2009 hadde skolen 65 elever fordelt på ni klassetrinn. 

I skoleåret 2013- 2014 hadde skolen 82 elever og ti klassetrinn.

Se også 
St. Eystein menighet

Eksterne lenker
 Skolens hjemmeside

Skoler i Bodø
Barne- og ungdomsskoler i Nordland
Skoler tilknyttet Den katolske kirke i Norge
Tromsø katolske bispedømme
Utdanningsinstitusjoner etablert i 2004
Kjeruber

Kjeruber er en kategori engler som er omtalt i Bibelen. Det opprinnelige hebraiske ordet keruvim (hebraisk: ) er et substantiv i flertall, der den opprinnelige betydningen er usikker. Det tilsvarende akkadiske ord betyr «å velsigne, lovprise».

Kjeruber i Bibelen 
Kjeruber omtales i Bibelen som engler av høy rang som har spesielle oppgaver. Kjeruber nevnes 92 ganger i Bibelen, første gang i 1. Mosebok 3:24, der det fortelles at Gud plasserte kjeruber for å vokte inngangen til Edens hage, etter at Adam og Eva var blitt forvist ut av hagen.

Andre Mosebok forteller at figurer som forestilte kjeruber hørte med til utstyret i tabernaklet som jødene brukte i ødemarken. På lokket av Paktens ark var det to kjeruber av gull, én i hver ende, vendt mot hverandre. De to kjerubene hadde ansiktene vendt nedover, som om de bad. Hver kjerub hadde to vinger som var utbredt oppover og skjermet lokket. (2. Mos. 25:10–21; 37:7–9) På de indre teltdukene i tabernaklet og på forhenget som skilte Det hellige fra Det aller helligste, var det brodert bilder av kjeruber (2. Mos. 26:1,31; 36:8,35).

Kjerubene var ikke framstilt som groteske figurer, eller som små barn. Ifølge et samstemmig vitnesbyrd fra gamle jødiske overleveringer (Bibelen sier ikke noe om dette) hadde disse kjerubene manneskikkelse. Salomos tempel hadde to store kjeruber laget av oliventre og belagt med gull, stående i Det aller helligste. Hver av dem var 4,5 m høy. I Esekiels bok er det beskrevet flere syn som skildrer kjeruber; blant annet et syn av et tempel, der vegger og dører var dekorert med utskårne kjeruber (Esek. 41:17–20,23–25). I et annet syn så ledsager kjeruber Guds himmelvogn, og svarer på en måte til løpere.

Selv om jødene hadde bilder av engler, så ble ikke disse englene tilbedt, i tråd med det andre bud om ikke å lage seg et bilde i den hensikt å tilbe det: «Du skal ikke lage deg noe gudebilde, eller noe slags bilde av det som er oppe i himmelen eller nede på jorden eller i vannet under jorden. Du skal ikke tilbe dem og ikke dyrke dem!» (2. Mos. 20:4,5)

I Esekiel 28:12-19 blir det beskrevet en klagesang over kongen av Tyrus. Mange mener at denne sangen har en parallell til Satan. I denne sangen står det blant annet følgende: «Jeg gjorde deg til en strålende og vernende kjerub. Du var på det hellige gudefjell og vandret mellom funklende steiner. Fra den dagen du ble født, var du hel i din ferd, inntil det ble funnet urett hos deg. Din store handel førte med seg at du ble fylt av vold og begynte å synde. Da støtte jeg deg bort fra gudefjellet og gjorde ende på deg, du vernende kjerub, mellom de funklende stjerner. Din skjønnhet gjorde deg hovmodig, og fordi du var så strålende, forspilte du din visdom.» Dette får noen til å trekke den slutning at Satan sannsynligvis var en kjerub før han begynte å motarbeide Gud.

Annen bruk av ordet 
I billedkunst er kjerubene ofte blitt fremstilt som uskyldige barneengler.

Referanser

Kilder
 Stanford Encyclopedia of Philosophy

Engler
Kristendom
Det gamle testamente
Teologi
Pointer Sisters

The Pointer Sisters var en amerikansk popgruppe.

Gruppen har på det meste bestått av søstrene June, Bonnie, Ruth og Anita Pointer, men har tidvis bare vært duo og trio. De debuterte i 1973, og hadde flere hits tidlig på 80-tallet. Blant deres største hits finner vi «I'm So Excited», «Jump (For My Love)» og «He's So Shy». De har fått en stjerne på Hollywood Walk of Fame.

Bonnie Pointer døde i 2020.

Referanser

Eksterne lenker 
 
 
 
 

|Pointer Sisters
Pointer Sisters
Gazprom

Gazprom er et russisk energiselskap. Det ble grunnlagt i 1989 som et statsselskap, og ble delprivatisert etter Sovjetunionens fall i 1991. Den statlige eierandelen er 50,002 prosent. Dmitrij A. Medvedev, Russlands første stedfortredende ministerpresident, har vært styreformann i selskapet i flere perioder.
Gazprom er Russlands største konsern. Det overtok i 2004 det statseide oljeselskapet Rosneft. Gazprom har 300 000 ansatte. Selskapet opererer Russlands nettverk av gassledninger, og er eier og deleier i en rekke russiske og utenlandske selskaper. Gazprom produserer 94 % av landets naturgass og kontrollerer 25 % av verdens reserver. 
Gazprom er verdens største gassprodusent, og et av verdens 30 største selskaper, og er rettighetshaverne til verdens største offshore gassfelt, Sjtokmanfeltet.

Referanser

Eksterne lenker
 

Naturgasselskaper
Russiske industriselskaper
Etableringer i 1989